#### Številka: 03206–6/2014-2

Datum: 2. 7. 2014

**ZAPIS KORESPONDENČNE SEJE**

Komisija za poimenovanje naselij in ulic je prejela amandma k točki 36. seje MS MOL in ker ni bilo ustvarjenih pogojev za sklic seje in ni bilo mogoče zagotoviti fizično navzočnost članov, so člani glasovali na korespondenčni seji, ki je potekala do dne 2.7.2014 do 14.00 ure.

Predmet korespondenčne seje je bila podpora o vloženem amandmaju Svetniškega kluba SDS k **Predlogu Odloka o določitvi imen in potekov ulic, o določitvi sprememb potekov ulic, o določitvi imena kolesarski stezi ter o dopolnitvah seznama mostov in brvi v naselju Ljubljana na območju Mestne občine Ljubljana,** izkazati stališče komisije v zvezi z predlagano 22. točko dnevnega reda 36. seje Mestnega sveta Mestne občine Ljubljana, sklicana za 7. 7. 2014.

Vsi člani so prejeli gradivo z navodili o glasovanju po elektronski pošti, kot je to sporazumno dogovorjeno že na 1. seji KPNU, razen član svetnik Marjan Jernej Virant, ki prejema gradivo po kurirju.

Izvedeno je bilo glasovanje in s strani pristojne osebe, tajnika KPNU, Jana Skoberneta, izvedeno Poročilo za MS MOL. Dokumentacija se hrani v spisu.

Sprejeti je

**SKLEP:**

**Komisija za poimenovanje naselij in ulic podpira sprejem stališča komisije k predlogu akta za predlagano 22. točko sklica 36. seje mestnega sveta, kjer se štejeta predloga za preimenovanje obeh ulic za predmet drugega akta.**

in

**na podani pripombi na zaključku razprave ob obravnavi osnutka akta na 35. seji mestnega sveta dne 9.6.2014 s strani svetnika Mirko Brnič Jagra o predlogu novega preimenovanja Židovske steze in Židovske ulice v Judovsko stezo in Judovsko ulico, ki sta preoblikovani tudi v amandma Svetniškega kluba SDS sprejema komisija dodatne ugotovitve oz**

**STALIŠČA:**

1. **Komisija zagovarja in potrjuje odgovor predsednice komisije, prof.dr. Milene Mileve Blažić, ki je zapisan v magnetogramskem zapisniku 35. seje MS MOL, da gre za zgodovinsko poimenovanje in ne za politično, da pa bo komisija ta predlog proučila iz različnih zornih kotov in obravnavala pobudi.**
2. **Komisija ugotavlja, da je pripomba mestnega sveta dana kot nova pripomba za nadaljevanje dela komisije in ne za upravičeno pripombo obravnavanega akta, ker je že dne 7.6.2014 zaključeno z zakonom predpisano predhodno posvetovanje. V obrazložitvi akta je dobesedno navedeno v zadnjem stavku prvega odstavka poglavja 4. Zaključno stališče predlagatelja, da se s predloženim odlokom ne spreminjajo naslovi fizičnih in vseh drugih subjektov poslovanja v prostoru Mestne občine Ljubljana.**
3. **Komisija ugotavlja, da sta predloga za preimenovanje ulice v drugo ime ulice, tozadevno brez osnov tudi v poglavju Izračuna stroškov, ki so predmet finančne obveze MOL, da je ta dolžna financirati vse hišne tablice, kjer se spreminja preimenovanje oz preštevilčenje stavb, lastniki stavb pa niso obveščeni o teh namerah.**
4. **Komisija ugotavlja, da je pridobljeno mnenje pristojne geodetske uprave tudi brez novih predlogov, kar je tudi že ugotovitev pod točko 2.**

Sklep **je bil** sprejet s 4 glasovi **za** in 1 glasom **proti** od 7 navzočih.

**Obrazložitev**

Komisija je na korespondenčni seji obravnavala določeno točko dnevnega reda z naslovom: Predlog poročila o stališču komisije na predloga svetnika Mirka Brniča Jagra za preimenovanje Židovske steze in Židovske ulice v Judovsko stezo in Judovsko ulico in o vloženem amandmaju Svetniškega kluba SDS z dne 24.6.2014 v zvezi z istima predlogoma. Komisija je morala obravnavati pripombi in vloženi amandma kot pristojno delovno telo mestnega sveta pred zasedanjem 36. seje mestnega sveta in posredovati svoje stališče mestnemu svetu v predpisanem roku do srede dne 2.7. 2014. Komisija ne podpira amandmaja, ker sta sprejema novih pobud s tem aktom v nasprotju z določili Zakona o določanju območij ter o imenovanju in označevanju naselij, ulic in stavb **(Uradni list RS, št. 25/08).**

Pripravil

*Jan Skoberne*

Višji svetovalec I.

|  |  |
| --- | --- |
|  | *Prof. dr. Milena Mileva BLAŽIĆ,*Predsednica |